  Туспуктэм: Руслан Нуриахметов Майя Бывальцева 2024-тӥ арын Вавож, Вотка, Сьӧлта, Ува но Шаркан ёросъёсын улосэз азинтонъя вить ӵектосъёсты быдэсъяны кутскозы. Лэсьтӥськон но тупатъян ужъёс сярысь Удмуртилэн тӧроез Александр Бречалов телеграм-каналаз вераз. Вавожын пож ву кошкон сӧзнэт но питрано куасэн нискылан сюрес лэсьтозы, Вотка ёросысь Новый каргуртын – спорт огъет. Сьӧлта черкогуртын куас база пуктыны ӧдъялозы но искусствоосъя школаез тупатялозы. Шарканын шоръёзо школалы выль корпус, очистной соосружениос, пӧртэм спорт амалъёсын вырыны площадка пуктозы. Уваын 2 номеро школаез, лулчеберет юртэз, ветстанциез тупатъялозы. Со сяна, оптоволокно кыскозы, ульчаосты югдытозы. « Россиысь гурт возёсъя министерство «Комплексное развитие сельских территорий» программая коньдон висъянэз зэматӥз: «Современный облик сельских территорий» ӧръя элькун 880 миллион манет басьтоз. Вань со ӵектосъёс – ёросъёслэн кичӧлтонзы но ӵектосъёсъя рос-прос ужанлэн ужъемышез » Александр Бречалов, Удмуртилэн тӧроез Оглом ««Комплексное развитие сельских территорий» программая вуоно арын Удмуртия гуртэз азинтыны 1 миллиард манетлэсь трос коньдон басьтоз. Тегъёс: Удмуртия гурт ӵектос лэсьтӥськон  